# data[].attributes.body
Bo día, equipo!

Nas seguintes dez sesións compartiremos espazo na aula e nesta bitácora virtual.
Para comezar quixera presentarme. Son Julia López Tuset, a vosa docente da Unidade Didáctica de Orientación e Inserción Laboral. No meu perfil e na infografía poderedes coñecerme un chisquiño máis.
Como podedes deducir esta lección será fundamental para a vosa formación, pois antes ou despois todos aspiramos a conseguir ese posto de traballo que responda ás nosas ambicións, ás nosas motivacións, aos nosos principios e ó noso modo de ver, vivir e sentir a vida, a sociedade e o traballo.
Traballos habelos hainos, pero non todos son iguais, nin todos son, como poderedes apreciar nesta unidade, "decentes" ou dignos. Por e para iso, para comezares esta andaina colleremos aire e ritmo e deixarémonos guiar polo compás previsto para cada unha das sesións.
Non pretendo outra cousa para a meta ca que carguedes a bolsa de equipaxe dos compoñentes esenciais, das destrezas, técnicas e ferramentas necesarias para avanzar paseniño. Paseniño e amodiño, cara a meta, cargados de competencias.

Por iso, nesta Tarefa Inicial: "Comeza a Andaina", realizaremos dúas actividades, que non serán valoradas na nota.

A Actividade Inicial 1 é o seguinte Kahoot: LaboralQuizz. Debedes entrar e a continuación poñer o voso nome para comezar o xogo. A actividade débese facer dende a casa, antes de que comecemos o desarrollo da Unidade. Como consello, recoméndovos ir anotando as dúbidas e comentarios que vos suxira o contido do cuestionario. Ten unha duración prevista de 10 minutos.

https://create.kahoot.it/share/mercado-de-traballo-e-busqueda-de-emprego/83de6e04-bca8-4435-9b33-74dc3b2eb7d8

A Actividade Inicial 2 que realizaremos no marco da Tarefa Inicial: "Comeza a Andaina", chámase "E ti, Quen vés sendo?". Con esta actividade que deberedes realizar dende a casa antes do comezo da unidade, debedes presentarvos respondendo unha serie de cuestións. As cuestións son as que seguen:

*Cóntanos un pouco sobre ti.
*Que te trouxo ata aquí?
*Que esperas desta unidade?
*Cal é o teu proxecto de futuro?

Esta actividade require unha dedicación de 40 minutos. Unha vez feita, cadaquén debe trasladala ao seu padlet persoal "O Noso Caderno" que terá unha xanela no Padlet común. Nela, como fixen eu, debedes dar a vosa reflexión persoal sobre as anteriores cuestións. Esta actividade, será repetida ao final da unidade para que cada un de nós cheguemos ás conclusións oportunas, e poidamos progresar na andaina.

Por certo, non esquezades valorar con "me gusta", e tamén comentar. Os comentarios serán puntuados a 0,01 ata un máximo de 0,25 no conxunto da unidade.

# data[].attributes.body
É o momento de autocoñecerse. Pincha na imaxe e atoparás todo sobre esta tarefa!

No Padlet do enlace atoparedes as actividades que vamos a desenvolver na aula e tamén dende a casa. Para saber que pasos dar de cara a deseñar a carreira profesional, é fundamental coñecerse, isto é saber con que competencias contamos a nivel persoal e profesional para avanzar apropiadamente na ardua tarefa de proseguir a carreira profesional.

Imos alá coas actividades. Fixádevos en cada unha delas e tamén nos recursos obrigatorios e adicionais que están dispoñibles.

# data[].attributes.body
Pincha na imaxe e adiante coas actividades do Padlet.

No Padlet poderás ver todos os recursos, actividades, e tamén xogar ao Trivial! Imos aló!

# data[].attributes.body
Pincha na imaxe e comeza a aventura no Padlet da Tarefa 3!!

Neste punto coñeceremos mellor o mercado laboral! As súas vantaxas e inconvintes e todo aquilo que lle afecta dun xeito ou outro...

# data[].attributes.headline
TAREFA 4: PARA A ANDAINA, AS FERRAMENTAS CANDA TI

# data[].attributes.subject
TAREFA 4: PARA A ANDAINA, AS FERRAMENTAS CANDA TI

# data[].attributes.body
Chegamos á Tarefa final da unidade e non podemos pechala sen que coñezades a súa importancia e sexades quen de aplicar as técnicas e instrumentos para a procura de emprego.

A Actividade 11: “Na man, o CV e Carta de Presentación”, realizarase en tres fases:

·         A primeira fase, será dende a casa, e consistirá en buscar en Linkedin, dende o perfil creado, unha serie de cartas de presentación e de currículos. Unha vez que os seleccionamos, debemos descargalos e levalos á aula. Na aula o/a docente explicará as características fundamentais dos currículos e das cartas de presentación e axudaravos a ser quen de determinar cal é o máis valioso dende o punto de vista da inserción laboral.

·         Feito isto, na aula, na sesión 9, continuarase cos currículos, de xeito que o alumnado ha de redactar nun tempo máximo de trinta minutos o seu currículo, o cal subirá á xanela da Tarefa 4 no Padlet

·         Xa dende a casa, en grupos, deberedes redactar unha carta de presentación sobre unha persoa inventada que traballe no sector da química e que está no proceso de procura de emprego. A carta hase de subir ao Padlet e será puntuada polo alumnado. Faremos así a coavaliación do exercicio.

O alumnado que queira subir a súa nota media nun punto sobre a nota final poderá realizar un videocurrículum, seguindo os pasos do seguinte vídeo

https://www.youtube.com/watch?v=QuOrTlwNMoE&ab_channel=SaraiDeza

Na Actividade 12: “Camiña cara a entrevista”, o alumnado adquirirá as técnicas fundamentais para poder enfrontarse a unha entrevista de traballo. Para comezar, na casa, debe visualizar os recursos dispoñibles no Padlet sobre técnicas, respostas e preguntas habituais nunha entrevista. Unha vez revisados os recursos propostos a actividade continuará na aula.

Na aula no marco da sesión 10,  un Técnico de Orientación Laboral da Fundación Ronsel e un membro do equipo de Recursos Humanos da empresa Repsol, trasladaranse ao centro para dar a súa visión sobre as entrevistas de traballo e o alumnado terá a oportunidade de informarse de primeira man sobre esta ferramenta imprescindible para a procura de emprego, e tamén poderán indagar e observar onde se debe camiñar para diferenciar a marca persoal e ser quen de atopar emprego.

Unha vez rematada a exposición dos profesionais, o alumnado levará ao Padlet un resumo en pdf sobre o aprendido na sesión. E, continuará reflexionando sobre esta actividade e sobre o conxunto das tarefas en “O Noso Caderno”, resolvendo as preguntas propostas no Padlet do mesmo nome para rematar a unidade didáctica, e chegar á meta, isto é, a procura de emprego.

RECURSOS
Ø  Entrevista de traballo (9:48 minutos): https://www.youtube.com/watch?v=AuVnwSq0vLU

Ø  Carta de presentación (5:11 minutos): https://www.youtube.com/watch?list=PLmc476H34W2voHmdOf4PaYt0qEDy-OOQv&v=6sagQKPpThw&feature=emb_logo
Ø  Currículum e videocurrículum: (9:55 minutos) https://www.youtube.com/watch?list=PLmc476H34W2voHmdOf4PaYt0qEDy-OOQv&v=R6vveuAS72M&feature=emb_logo

Ø  Marca persoal (6:03 minutos) https://www.youtube.com/watch?list=PLmc476H34W2voHmdOf4PaYt0qEDy-OOQv&v=6uHtJNTrjcI&feature=emb_logo

# data[].attributes.body
No noso caderno, imos ir dando resposta ás diferentes reflexións que extraeremos das cuestións que se irán propoñendo actividade tras actividade.

Ademais, como explicamos na actividade inicial, debedes responder a "E ti quen vés sendo?", ao comezo da unidade e ao final da unidade.

Unha vez rematadas as publicacións, como docente, irei valorando o voso traballo e darei retroalimentación de cada unha das vosas actividades.

Esta actividade será moi valorada no conxunto da unidade, cun 30% do total da avaliación.

Atención a cada unha das actividades propostas nas tarefas para ir completando a vosa bitácora persoal no Padlet adxunto. Para completalo, debedes abrir unha xanela co voso nome e ir respondendo as cuestións. Podedes responder directamente na xanela, ou ben ir creando un documento escrito que convirtades a pdf, ou a power point, para ir respondendo as cuestións e, a continuación, subilo á vosa xanela persoal no Padlet "O Noso Caderno"

Adiante coa creatividade!!

P.d. Valorarase a creatividade, o pensamento crítico e as competencias dixitais no deseño e confección de "O Noso Caderno". Iso sen esquecernos, do contido e aspectos formais.